Խանդ. Սիրո, թե անվստահության դրսևորում Գլխավոր էջ » Երկուսով
Գլխավոր էջ » ԵրկուսովԽանդ. Սիրո, թե անվստահության դրսևորում 5537 Խորագիրը՝ Երկուսով, "Ով չի ճաշակել խանդի պատճառած տանջանքը, չի ապրել սեր”… այսպես սիրում են արտահայտվել "դասական” խանդոտները` կարծելով, որ հենց խանդի ուժգնությունն է խոսում սիրո ուժգնության մասին: Իրականում, սակայն, խանդը մարդկային ամենակործանարար, ամենահիվանդագին ու անկառավարելի զգացմունքներից, հոգեվիճակներից մեկն է: Խանդի էությունն այն է, որ խանդոտ մարդը չի կարող մտքով անգամ պատկերացնել, թե ինքը միակը չէ սիրելիի ինտիմ կյանքում: Դա նշանակում է, որ խանդին մշտապես ուղեկցում են տագնապը, զայրույթը, կասկածը, ատելությունն ու չարությունը, հուսահատությունը և անվերջանալի հոգեկան ցավը: Իսկ ուր է այստեղ սերը: Ընդ որում` տանջվում է ոչ միայն նա, ում խանդում են, այլև հենց խանդողը. նրա կյանքը մշտական, անվերջանալի տառապանք է, քանի որ չկա ունակություն` կառավարելու սեփական զգացմունքները:
Անշուշտ, յուրաքանչյուր առանձին դեպքում կան տարբեր առանձնահատկություններ, նրբություններ, սակայն, ընդհանուր առմամբ նշված խորհուրդներին հետևելը կարող է տալ դրական արդյունքներ: Սերը նման է կրակի, այն պետք է միշտ բոցավառել, սնուցել, ջերմություն հաղորդել: Ուշադրության անգամ փոքրիկ նշանները ուրախություն, թարմություն և ներդաշնակություն են հաղորդում հարաբերություններին: Փոխադարձ անվստահությունը, անարգանքն ու կասկածները կարող են վտանգել ձեր սերն ու երջանկությունը: Իսկ սերը կորցնելը կարող է ակնթարթ տևել, այն դեպքում, երբ գտնելու համար երբեմն ամբողջ կյանքն էլ քիչ է: Մտածենք այս մասին և ամեն անգամ նախքան խանդի ազդեցության տակ վիրավորելը կամ աղմկոտ տեսարան ստեղծելը` փորձենք սթափեցնել, այդ պահին յուրահատուկ արգելակող "ապտակ” տալ ինքներս մեզ: Սերը նախևառաջ վստահություն է: Խորագիրը՝ Երկուսով, Հավանաբար կհետաքրքրի նաև...
5 սխալ պատկերացումները սիրո մասին կամ ինչու է մարում սերըԵրբ կինը զգալիորեն մեծ է տղամարդուցԱնիրական սիրո 5 ախտանշաններըԿապ ամուսնացած տղամարդու հետԿիսվիր հրապարակմամբ ընկերներիդ հետ...